internet vaartha 233 Views
ముందు వరుసలో కోహ్లీ, డేెవిడ్‌, డివిలియర్స్‌, గంభీర్‌
న్యూఢిల్లీ : ఇండియన్‌ ప్రీమియర్‌ లీగ్‌ భారతీయ క్రికె ట్‌కు మెరికల్లాంటి ఆటగాళ్లను తయారు చేయ డానికి బిసిసిఐని మరింత బలోపేతం చేసేందుకు వెలసిన టోర్నీ. ప్రతి ఏటా యువకిశోరాలను టీమిండియాకు పరిచయం చేసిన ఐపిఎల్‌ ఈసారి ఎవరికి ఎలాంటి అవకాశాలు కల్పించింది ? టోర్నీ ద్వారా లాభపడింది ఎవరు? అనే అంశాలను పరిశీలిస్తే ఈ సారి బ్యాటింగ్‌ పరంగా ఐపిఎల్‌లో కొత్త ముఖాలు మెరువలేదు. గత ఏడాది కొన్ని మెరుపులు మెరిపించిన స్టార్‌ ఆటగాళ్ల హోదా సొంతంచేసుకున్న సర్పరాజ్‌ఖాన్‌, సంజూ శాంసన్‌, మనీష్‌ పాండే, సూర్యకుమార్‌ యాదవ్‌, శ్రేయస్‌ అయ్యర్‌ తదితరులు ఈసారి పేలవమైన ప్రదర్శనతో ఆకట్టుకోలేకపోయారు.
అదే సమయంలో స్టార్‌ ఆటగాళ్లు మాత్రం జట్టు యాజమాన్యాలు తమపై ఉంచుకున్న నమ్మకాన్ని నిలబెట్టుకున్నారు. కాగా రాయల్‌ చాలెంజర్స్‌ బెంగళూరు కెప్టెన్‌ కోహ్లీ 15 మ్యాచ్‌ల్లో 4 సెంచరీల సాయంతో 919 పరుగులు చేశాడు. టోర్నీలో బాగా ఆడిన ఆటగాడిగా కోహ్లీ ఆరేంజ్‌ క్యాప్‌ను సొంతం చేసుకోగా, ఐపిఎల్‌లో కోహ్లీ ఆటతీరు అతనని సచిన్‌ సరసకు నిలబెట్టింది. అతని తరువాత స్థానంలో సన్‌ రైజర్స్‌ హైదరాబాద్‌ జట్టు కెప్టెన్‌ డేవిడ్‌ వార్నర్‌ నిలిచాడు. కాగా డేవిడ్‌ 15 మ్యాచ్‌లు ఆడిన వార్నర్‌ ఏడు హాఫ్‌ సెంచరీల సాయంతో 686 పరుగులు చేశాడు. సన్‌ రైజర్స్‌ జట్టు పైనల్‌ చేరి టైటిల్‌ సాధిస్తే గతంలో డక్కన్‌ చార్జెస్‌కు గిల్‌క్రిస్ట్‌ టైటిల్‌ అందించగా పేరు, యాజమాన్యం మారిన జట్టుకు వార్నర్‌ టైటిల్‌ సాధించిన వాడు అవుతాడు.అతని తరు వాత స్థానంలో డివిలియర్స్‌ నిలిచాడు. ఒక సెంచరీ సాయంతో డివిలియర్స్‌ 682 పరుగులు చేశాడు. రాయల్‌ చాలెంజర్స్‌ బెంగళూరు ఫైనల్‌కు చేరిం దంటే దానికి కారణం కేవలం కోహ్లీ, డివిలియర్స్‌ బాగా ఆడటమే అనడంలో ఎలాంటి సందేహం లేదు. ఆ తరువాత స్థానంలో 501 పరుగులతో కోల్‌కతా నైట్‌ రైడర్స్‌ కెప్టెన్‌ గంభీర్‌ నిలిచాడు. అతని తరువాత ముంబై ఇండియన్స్‌ కెప్టెన్‌ రోహిత్‌ శర్మ 489 పరుగులు, అజింక్యా రహానే 480 పరుగులు,శిఖర్‌ ధావన్‌ 473 పరుగులు, మురళీ విజయ్ 453 పరుగులు, క్వింటస్‌ డికాక్‌ 445 పరుగులు, సురేష్‌ రైనా 398 పరుగులతో వరుసగా నిలిచి ఆకట్టుకున్నారు. వీరిలో కోహ్లీ, డేవిడ్‌ వార్నర్‌,డివిలియర్స్‌, ధావన్‌, రైనా తదితరులు ఇంకామ్యాచ్‌లు ఆడాల్సి ఉండగా టోర్నీ ముగిసే సరికి అత్యధిక పరుగుల వీరుడిగా కోహ్లీ నిలుస్తారనడంతో సందేహం లేదు.